কেন্দ্র বেহালা পশ্চিম। প্রার্থী তৃণমূলের মহাসচিব পার্থ চট্টোপাধ্যায়। এই কেন্দ্রে জয় নিয়ে ১০০ ভাগ নিশ্চিত তিনি। তাই প্রচারে নেমে উড়িয়ে দিলেন বাম-কংগ্রেস জোটকে। অন্যদিকে যাদবপুর দুর্গ পুনর্দখলের লড়াইয়ে সামিল সুজন চক্রবর্তী। এই লড়াইয়ে তাঁর হাতিয়ার নারদকাণ্ড।
 ওয়েব ডেস্ক: কেন্দ্র বেহালা পশ্চিম। প্রার্থী তৃণমূলের মহাসচিব পার্থ চট্টোপাধ্যায়। এই কেন্দ্রে জয় নিয়ে ১০০ ভাগ নিশ্চিত তিনি। তাই প্রচারে নেমে উড়িয়ে দিলেন বাম-কংগ্রেস জোটকে। অন্যদিকে যাদবপুর দুর্গ পুনর্দখলের লড়াইয়ে সামিল সুজন চক্রবর্তী। এই লড়াইয়ে তাঁর হাতিয়ার নারদকাণ্ড। এগিয়ে আসছে ভোট। বাড়ছে রাজনৈতিক উত্তাপ। জনসংযোগে খামতি রাখছেন না হেভিওয়েট প্রার্থীরাও।  তবে প্রচারে ঘুরে ফিরে সেই জোট কিংবা নারদ ইস্যু। বেহালা শীল পাড়া এলাকায় হুডখোলা জিপে চেপে প্রচার সারলেন পার্থ চট্টোপাধ্যায়। তৃণমূলকে রুখতে জোট বেধেছে বামফ্রন্ট- কংগ্রেস। তবে সেই জোটকে মোটেই আমল দিচ্ছেন না তৃণমূল মহা সচিব। যাদবপুর কেন্দ্র ফিরে পেতে বামেদের ভরসা সুজন চক্রবর্তী। সকাল সকাল সিপিএম প্রার্থী পৌছে গেলেন যাদবপুর এইটবি বাস স্ট্যান্ড এলাকায়। প্রচারে বেরিয়ে শাসক দলের বিরুদ্ধে রীতিমতো আক্রমণাত্মক সুজন চক্রবর্তী। ভোট যত এগিয়ে আসছে তত বাড়ছে রাজনৈতিক তরজা। বাড়ছে যুক্তি-পাল্টা যুক্তির লড়াই। তবে কার কথা মানে জনতা, সেই জবাব মিলবে ১৯ মে।